राइट्स बेचकर की 90% की रिकवरी, 178 करोड़ के बजट में बनी है फिल्म
Rocky Aur Rani Ki Prem Kahani recovers 90% of Budget by selling rights, the film is made in a budget of 178 crores, करण जौहर की फिल्म रॉकी और रानी की प्रेम कहानी 28 जुलाई को थिएटर्स में रिलीज होने जा रही है। फिल्म ने अपनी रिलीज से पहले 90% बजट की रिकवरी कर ली है। रिपोर्ट्स की मानें तो 160 करोड़ के बजट में बनी इस फिल्म
करण जौहर की फिल्म रॉकी और रानी की प्रेम कहानी 28 जुलाई को थिएटर्स में रिलीज होने जा रही है। फिल्म ने अपनी रिलीज से पहले 90% बजट की रिकवरी कर ली है। 
रिपोर्ट्स की मानें तो 160 करोड़ के बजट में बनी इस फिल्म की प्रिंट एंड पब्लिसिटी पर 18 करोड़ रुपए खर्च किए गए हैं। ऐसे में फिल्म की टोटल कॉस्ट 178 करोड़ रुपए है।
सेफ सिचुएशन में है फिल्म
फिल्म ने अब तक डिजिटल राइट्स से 80 करोड़ और सैटेलाइट राइट्स से 50 करोड़ की कमाई कर ली है। इसके अलावा मेकर्स ने इसके म्यूजिक राइट्स को 30 करोड़ रुपए में बेचा है। इन सबको मिलाकर अब तक 160 करोड़ की रिकवरी हो चुकी है। इस तरह देखा जाए तो रॉकी और रानी की प्रेम कहानी बॉक्स ऑफिस पर सेफ सिचुएशन में हैं।
सोमवार को रिलीज होगा ‘ढिंढोरा बाजे रे’ गाना
मेकर्स ने अब तक इस फिल्म के तीन गाने ‘तुम क्या मिले’, ‘झुमका’ और ‘वे कमलिया’ रिलीज कर दिए हैं। सोमवार को मेकर्स इसका चौथा गाना ‘ढिंढोरा बाजे रे’ रिलीज करेंगे। इस गाने को दुर्गा पूजा के बैकड्रॉप में रणवीर और आलिया पर फिल्माया गया है।
सेंसर बोर्ड ने 5 कट लगाकर दिया यू/ए सर्टिफिकेट
सेंसर बोर्ड ने भी 2 घंटे 48 मिनट की इस फिल्म को यू/ए सर्टिफिकेट दिया है। बोर्ड ने इसमें गालियों पर कट लगाने के साथ ही कुछ शब्दों में बदलाव करते हुए कुल 5 बदलाव किए हैं। 
जानिए बोर्ड ने फिल्म में क्या-क्या बदलाव किए
बतौर डायरेक्टर करण की 7वीं फिल्म है
28 जुलाई को थिएटर्स में रिलीज होने जा रही इस फिल्म में रणवीर सिंह, आलिया भट्‌ट, जया बच्चन, धर्मेंद्र और शबाना आजमी जैसे कलाकार नजर आएंगे। यह फिल्म करण जौहर के निर्देशन में बनी 7वीं फिल्म है। हाल ही में उन्होंने बतौर फिल्म मेकर इंडस्ट्री में 25 साल पूरे किए हैं।